stanford-oval/wikipedia huggingface dataset:
Ranskan avoin tennisturnaus 2021 – naisten nelinpeli
Kaavio > Kaavion alaosa > Lohko 4

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. kierros | 1. kierros | 1. kierros | 1. kierros | 1. kierros |   |   | 2. kierros | 2. kierros | 2. kierros | 2. kierros | 2. kierros |   |   | 3. kierros | 3. kierros | 3. kierros | 3. kierros | 3. kierros |   |   | Puolivälierät | Puolivälierät | Puolivälierät | Puolivälierät | Puolivälierät |

| 8 |   Y Xu   S Zhang | 6 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
| PR |   V Golubic   A Panova | 4 | 4 |  |   |   | 8 |   Y Xu   S Zhang | 78 | 3 | 3 |   |  |  |  |  |  |  |  |  |  |  |  |  |  |
|   |   A Krunić   M Trevisan | 0 | 1 |  |   |   |  |   Ka Plíšková   Kr Plíšková | 66 | 6 | 6 |   |  |  |  |  |  |  |  |  |  |  |  |  |  |
|   |   Ka Plíšková   Kr Plíšková | 6 | 6 |  |   |   |   |   |   |   |   |   |   |  |   Ka Plíšková   Kr Plíšková | 7 | 1 | 6 |   |  |  |  |  |  |  |
|   |   N Hibino   O Kalašnikova | 6 | 6 |  |   |   |   |   |   |   |   |   |   | 12 |   M Niculescu   J Ostapenko | 5 | 6 | 4 |   |  |  |  |  |  |  |
|   |   A Kalinskaja   V Kužmová | 2 | 3 |  |   |   |  |   N Hibino   O Kalašnikova | 1 | 2 |  |   |  |  |  |  |  |  |   |  |  |  |  |  |  |
|   |   M Kostjuk   A Sasnovitš | 0 | 3 |  |   |   | 12 |   M Niculescu   J Ostapenko | 6 | 6 |  |   |  |  |  |  |  |  |   |  |  |  |  |  |  |
| 12 |   M Niculescu   J Ostapenko | 6 | 6 |  |   |   |   |   |   |   |   |   |   |   |   |   |   |   |   |   |  |   Ka Plíšková   Kr Plíšková | 4 | 4 |  |
| 13 |   E Perez   S Zheng | 65 | 6 | 6 |   |   |   |   |   |   |   |   |   |   |   |   |   |   |   |   | 2 |   B Krejčíková   K Siniaková | 6 | 6 |  |
|   |   C Gauff   V Williams | 77 | 4 | 3 |   |   | 13 |   E Perez   S Zheng |  |  |  |   |  |  |  |  |  |  |   |  |  |  |  |  |  |
|  |   G Dabrowski   L Fernandez | 6 | 6 |  |   |   |  |   G Dabrowski   L Fernandez | w/o |  |  |   |  |  |  |  |  |  |   |  |  |  |  |  |  |
|   |   G García Pérez   J Wachaczyk | 2 | 1 |  |   |   |   |   |   |   |   |   |   |  |   G Dabrowski   L Fernandez | 3 | 6 | 3 |   |  |  |  |  |  |  |
|   |   V Heisen   K Peschke | 6 | 3 | 7 |   |   |   |   |   |   |   |   |   | 2 |   B Krejčíková   K Siniaková | 6 | 3 | 6 |   |  |  |  |  |  |  |
|   |   H Carter   A Sharma | 3 | 6 | 5 |   |   |  |   V Heisen   K Peschke | 4 | 0 |  |   |  |  |  |  |  |  |  |  |  |  |  |  |  |
| WC |   A Hesse   H Tan | 3 | 2 |  |   |   | 2 |   B Krejčíková   K Siniaková | 6 | 6 |  |   |  |  |  |  |  |  |  |  |  |  |  |  |  |
| 2 |   B Krejčíková   K Siniaková | 6 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
Siivousrobotti

Xiaomin siivousrobotti.
PicaBot on eräänlainen siivousrobotti, joka osaa pyyhkiä pölyjä ja imuroida.
Siivousrobotti on siivoamiseen tarkoitettu robotti. Siivousrobotti voi osata harjata, imuroida ja pestä. Siivousrobotteja ovat myös robotti-imurit.
Eduskunnan tulevaisuusvaliokunnan mietinnössä siivousroboteista on puhuttu yhdessä itsestäänpuhdistuvien älypintojen kanssa.
Valmistajia

Gaussian robotics
Taski
Brain Corp (ICE)
Nilfisk
Tennant
Kärcher
Vector Technologies
Cyberdyne (ennen osa Sumitomoa)
Discovery Robotics
Aiheesta muualla

Kuvia tai muita tiedostoja aiheesta Siivousrobotti Wikimedia Commonsissa
Sead Kolašinac

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. kesäkuuta 1993 (ikä 31)
Syntymäpaikka: Karlsruhe, Saksa
Pelipaikka: vasen laitapuolustaja
Pituus: 183 cm
Seura
Seura: Atalanta
Junioriseurat
2001–2009: Karlsruher SC
2009–2010: 1899 Hoffenheim
2010: VfB Stuttgart
2011–2012: Schalke 04
Seurat
| Vuodet | Seura | O | (M) |
| 2012–2013 | Schalke 04 II | 8 | (2) |
| 2013–2017 | Schalke 04 | 94 | (4) |
| 2017–2022 | Arsenal | 80 | (2) |
| 2021 | → Schalke 04 | 17 | (1) |
| 2022–2023 | Marseille | 47 | (4) |
| 2023– | Atalanta | 15 | (1) |
Maajoukkue
| 2011 | Saksa U18 | 1 | (0) |
| 2011–2012 | Saksa U19 | 11 | (1) |
| 2012–2013 | Saksa U20 | 2 | (1) |
| 2013– | Bosnia ja Hertsegovina | 57 | (0) |
 Seurajoukkueuran tilastot kattavat vain kansalliset sarjat, päivitetty 25. joulukuuta 2023.  Maajoukkueuran tilastot päivitetty 25. joulukuuta 2023.
Sead Kolašinac (s. 20. kesäkuuta 1993 Karlsruhe, Saksa) on bosniahertsegovinalainen jalkapalloilija, joka edustaa Italian Serie A:ssa pelaavaa Atalantaa. Hän on aiemmin pelannut Saksan, Englannin ja Ranskan pääsarjoissa. Vasenjalkaisen Kolašinacin pelipaikka on vasen laitapuolustaja. Hän on pelannut Bosnia ja Hertsegovinan maajoukkueessa vuodesta 2013.
Seurajoukkueura

Kolašinacin kasvattajaseura on hänen synnyinkaupunkinsa Karlsruhen Karlsruher SC. Hän siirtyi Schalke 04:n nuorten joukkueeseen vuonna 2011. Pelattuaan kaudella 2012–2013 myös seuran kakkosjoukkueessa Kolašinac debytoi Bundesliigassa syyskuussa 2012 Greuther Fürthiä vastaan. Saman vuoden joulukuussa hän debytoi myös Mestareiden liigassa Montpellieriä vastaan. Kolašinacista tuli kaudella 2013–2014 seuran avauskokoonpanon pelaaja. Kaudella 2014–2015 hän pelasi Bundesliigassa vain kuudessa ottelussa oltuaan pitkään loukkaantuneena. Kaikkiaan hän pelasi Schalkessa 94 liigaottelua ja teki niissä neljä maalia vuosina 2013–2017.
Kesällä 2017 Kolašinac siirtyi ilmaiseksi englantilaisseura Arsenaliin. Hän voitti heti FA Community Shieldin. Hän pelasi kymmenen ottelua, mukaan lukien tappiollinen finaali, Eurooppa-liigassa 2019. Hän pelasi neljä ottelua Arsenalin voittaessa FA Cupin 2020. Hän oli voittamssa Community Shieldiä 2020. Kaikkiaan hän pelasi Arsenalissa 80 valioliigaottelua, joissa hän viimeisteli kaksi maalia ja antoi 13 maalisyöttöä. Hän pelasi kevätkaudella 2021 lainalla Schalkessa 17 bundesliigaottelua ja teki niissä yhden maalin.
Kolašinac siirtyi tammikuussa 2022 ranskalaisseura Olympique de Marseilleen. Hän pelasi Ligue 1:ssä 1,5 kauden aikana 47 ottelua ja teki niissä neljä maalia. Syksyllä 2022 hän pelasi Mestarien liigassa neljä ottelua. Kesällä 2023 hän siirtyi italialaiseen Atalantaan.
Maajoukkueura

Nuorten maajoukkueissa synnyinmaataan Saksaa edustanut Kolašinac pelasi ensi kerran Bosnia ja Hertsegovinan jalkapallomaajoukkueessa marraskuussa 2013 Argentiinaa vastaan. Hän kuului valmentaja Safet Sušićin miehistöön vuoden 2014 MM-kisoissa, jonne Bosnia ja Hertsegovina selviytyi ensikertalaisena. Kolašinac pelasi turnauksessa kahdessa ottelussa. Bosnia ja Hertsegovinan avausottelussa Argentiinaa vastaan Maracanãlla Kolašinac teki oman maalin vain kahden minuutin pelin jälkeen ja teki näin historiaa nopeimmalla MM-kisoissa tehdyllä omalla maalilla. Hän pelasi myös ottelun Irania vastaan. Hän on pelannut vuoden 2023 loppuun mennessä 57 miesten maaottelua, joissa hän on ollut 52 kertaa avauskokoonpanossa.
Perhetausta

Kolašinac syntyi bosniakkiperheeseen Karlsruhessa, Saksassa. Hän kävi Berger Feldin yhtenäiskoulua (Gesamtschule Berger Feld). Hänen Mercedes-Benzin tehtaalla työskentelevä isänsä Faik Kolašinac on syntyjään Montenegron Nikšićistä ja kuuluu alkujaan Plavin bosniakkeihin. Perhe muutti vuonna 1969 Jugoslavian sisällä Bosnia-Hertsegovinan puolelle Čapljinaan, jossa Faik tapasi vaimonsa. Bosniakkien tapaan Kolašinac ja hänen perheensä vakaumukseltaan muslimeja.
Syntyjään Saksan kansalainen Kolašinac sai Bosnia-Hertsegovinan federaation kansalaisuuden vuonna 2013 voidakseen pelata maan maajoukkueessa.
Käännös suomeksi
Sahelanthropus tchadensis

| Sahelanthropus tchadensis |
| --- | --- |

 Mioseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Isot ihmisapinat Hominidae
Alaheimo::  Homininae
Tribus::  Hominini
Alatribus::  Hominina
Suku::  Sahelanthropus
Laji::  tchadensis
Kaksiosainen nimi
 Sahelanthropus tchadensis  Brunet et al, 2002 
Katso myös
   Sahelanthropus tchadensis Wikispeciesissä   Sahelanthropus tchadensis Commonsissa 
Infobox OKNimi-testi OK: 
Sahelanthropus tchadensis eli sahelinapinaihminen oli simpanssia muistuttava varhaisin ihmisapina, jonka arvellaan kävelleen lähes täydellisessä pystyasennossa. Osa paleontologeista tukee näkemystä, jonka mukaan löydetty S. tchadensis -fossiili eli ”Toumaë” on ihmisten ja simpanssien yhteinen edeltäjä. Osa taas pidättäytyy arvioissaan, kunnes lisää fossiileja löytyy.
Löydökset

Laji eli noin 6–7 miljoonaa vuotta sitten myöhäisellä mioseenikaudella. Lajin löysi Ahounta Djimdoumalbaye Tšadissa tehtyjen kaivausten yhteydessä vuonna 2001. Löytöpaikka oli Djurabin aavikolla sijaitseva Toros Menallan muodostuma noin 260 kilometriä Faya-Largeausta lounaaseen. Löytöpaikka oli aluetta, joka on aikoinaan ollut metsäinen suuren järven ranta. Pääkallon alapuolisia luita ei ole löydetty. Löydettyjä fossiileita olivat pieni kallo, viisi leukaa ja muutamia hampaita, joissa oli esi-ihmismäisiä piirteitä. Kasvoissa oli myös ihmismäisiä piirteitä, joita ei ole kovinkaan paljoa havaittavissa muilla ihmisapinoilla. Lajin aivotilavuus 360–340 cm³ on lähellä simpanssien aivotilavuutta.
Rekonstruktoimalla kallo tietokoneella on niskalihasten kiinnittymispaikkojen perusteella lajin päätelty liikkuneen mahdollisesti lähes täydessä pystyasennossa. Perusteena on myös kallossa oleva niska-aukko, joka on soikea niin kuin pystyssä kävelevällä ihmisellä, ei pyöreä kuten simpansseilla, tosin se on apinamaiseen tapaan takana.
Sahelinapinaihmisen aivokoppa muistuttaa ihmisapinoiden aivokoppia, mutta toisaalta sen kallon naamaosa onkin ihmismäinen. Apinaihmisillä ei ole samanlaista voimakasta kulmaharjannetta kuin sahelinapinaihmisellä, ja samanlainen kulmaharjanne oli tyypillinen vasta noin 5 miljoonaa vuotta myöhemmin kehittyneillä pystyihmisillä.
Laji on nykyisellä tietämyksellä vanhin tiedossa oleva ihmisten kaukainen sukulainen sen jälkeen kun nykyisten simpanssien sukuhaara erosi ihmisistä. Täyttä varmuutta ei kuitenkaan ole, koska löytö sekoittaa molekyylikellon arvioimia lajien haarautumisten aikoja. Jotkut tutkijat ovat esittäneet, ettei se ole simpanssien eikä ihmisten esi-isä, vaikkakin anatomisesti se olisi täysin mahdollista.
Ravinto

Suurin osa löydetyistä sahelinapinaihmisen hampaista on niin kuluneita, että tutkijat eivät voi analysoida niiden kulumisjälkiä ja päätellä niistä lajin syömää ravintoa. Pienten kulmahampaiden ulkonäkö kuitenkin kertoo, että sahelinapinaihminen ei ollut hedelmänsyöjä. On päätelty, että laji on saattanut käyttää ravinnokseen hedelmiä ja marjoja, juuria, sipuleita ja muita kasvinosia, toukkia, hyönteisiä, lintujen munia ja poikasia, simpukoita ja pieniä selkärankaisia eläimiä, sillä niitä sen elinympäristöstä ehkä löytyi. Tutkijat eivät tiedä, metsästikö sahelinapinaihminen riistaa. Nykysimpanssit metsästävät pientä ja keskisuurta riistaa, joten myös sahelinapinaihminen saattoi niin tehdä.
Aiheesta muualla

Fossil Hominids: Toumai
National Geographic: Skull Fossil Opens Window Into Early Period of Human Origins
Ihmisen evoluutio
Shankar Ghosh

Shankar Ghosh (1935 Kalkutta – 22. tammikuuta 2016) oli intialainen tablansoittaja. Hän sai ITC Sangeet Research Academyn palkinnon, Hafiz Ali Khan -muistopalkinnon ja vuonna 2000 Sangeet Natak Akademin palkinnon.
Ghosh sai soitonopetusta Anath Boselta ja Jnan Prakash Ghoshilta. Hän edusti Farrukhabadin koulukuntaa (gharana), mutta omaksui myös Varanasin, Punjabin ja Lucknowin koulukuntien vaikutteita. Hänellä oli monia oppilaita Kalkutassa sekä Euroopassa. Näihin kuului Gurdain Rayatt. Ghosh oli lyömäsoittaja Bickram Ghoshin isä.
Ghosh kuoli 80-vuotiaana yksityisessä sairaalassa, johon oli joutunut sydänvaivojen takia. Hän oli ollut koomassa 40 päivän ajan ja saanut joulukuussa 2015 pallolaajennuksen.
Samatan

| Samatan |
| --- | --- |
 François de Belleforestin rintakuva
 vaakuna
 Samatan
 Koordinaatit: 43°29′37″N, 0°55′54″E 
Valtio:  Ranska
Alue:  Oksitania
Departementti:  Gers
Arrondissementti:  Auch
Pinta-ala:  
 – Kokonaispinta-ala:  33,5 km²
Väkiluku (2013):  2 401
 – Väestötiheys:  71,6 as./km²
 
 Kunnan kotisivut 
Infobox OKVirheellinen NIMI-arvo: 
Samatan on kunta Lounais-Ranskassa Gers'n departementissa Oksitanian alueella. Kaupunki oli Commingesin alueen linnoitettu keskus keskiajalla. Linna tuhoutui täysin satavuotisessa sodassa vuonna 1355 Mustan prinssin hyökkäyksessä.
Tunnettuja kuntalaisia

François de Belleforest, (1530-1583) historioitsija, runoilija ja kääntäjä.
Aiheesta muualla

Kuvia tai muita tiedostoja aiheesta Samatan Wikimedia Commonsissa
Sijainen (televisiosarja)

| Sijainen |
| --- | --- |
Tyyli:  psykologinen trilleri
Perustuu:  BBC:n minisarjaan The Replacement
Pääosissa:   Maria Ylipää  Pamela Tola  Olavi Uusivirta 
Alkuperämaa:  Suomi
Alkuperäiskieli:  suomi
Verkko:   Elisa Viihde Viaplay 
Julkaistu:  2022
Tuotantokausia:  1
Jaksoja:  3
Tuotanto
Vastaava(t) tuottaja(t):   Mia Ylönen  Aleksi Bardy  Tia Ståhlberg  Helen Vinogradov  Alan Sim (Elisa Viihde) 
Käsikirjoittaja(t):  Pääkäsikirjoittaja: Mia Ylönen  Käsikirjoittajat: Tuuli Hostikka 
Lavastaja(t):  Christer Hongisto
Kuvaaja(t):  Anssi Leino
Tuotantoyhtiö(t):  Helsinki-filmi
Aiheesta muualla
IMDb 
Sijainen on suomalainen psykologinen trillerisarja, joka julkaistaan suoratoistopalvelu Elisa Viihde Viaplayssa 14. elokuuta 2022. Sarja perustuu BBC:n The Replacement - minisarjaan, jonka ovat luoneet Joe Ahearne ja Nicole Cauverien. Sarjan suomalaisversion tuottaa Helsinki-filmi ja sen ovat käsikirjoittaneet Mia Ylönen ja Tuuli Hostikka. Sarjan ohjaa Jyri Kähönen ja sen pääosissa nähdään Maria Ylipää, Pamela Tola ja Olavi Uusivirta.
Sarjassa arkkitehtinä työskentelevä Ella Rönkä (Ylipää) joutuu uransa suurimman mahdollisuuden kynnyksellä jäämään äitiyslomalle. Ellan sijaiseksi palkataan täydelliseltä vaikuttava Paula Malinen (Tola), jonka käytöksessä alkaa pian ilmenemään omituisia ja pakkomielteisiä piirteitä.
Rooleissa

| 0 | 1 | 2 |
| --- | --- | --- |
|  Maria Ylipää  | … |  Ella Rönkä   |
|  Pamela Tola  | … |  Paula Malinen   |
|  Olavi Uusivirta  | … |  Janne Yrjänä   |
|  Eero Saarinen  | … |  Taneli Kelo   |
|  Sara Paavolainen  | … |  Katja Kelo   |
|  Jani Toivola  | … |  Vertti Mononen   |
|  Maija Paunio  | … |  Anna Haapajoki   |
|  Antti Peltola  | … |  Kalle Tenho   |
|  Tommi Rantamäki  | … |  Kari Malinen   |
|  Liisa Pöntinen  | … |  Linda Nevala   |
Aiheesta muualla

Sarjan traileri YouTubessa
Sijainen (televisiosarja) Internet Movie Databasessa (englanniksi)
Sieninahkakoralli

| Sieninahkakoralli |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Alaluokka::  Sulkakorallit Octocorallia
Lahko::  Pehmytkorallit Alcyonacea
Alalahko::  Alcyoniina
Heimo::  Nahkakorallit Alcyoniidae
Suku::  Sarcophyton
Laji::  glaucum
Kaksiosainen nimi
 Sarcophyton glaucum  (Quoy & Gaimard, 1833) 
Synonyymit
 Sarcophyton icolor Pratt, 1905  Sarcophyton tenuis Pratt, 1903 
Katso myös
   Sieninahkakoralli Commonsissa 
Infobox OKNimi-testi OK: 
Sieninahkakoralli (Sarcophyton glaucum) on nahkakoralleihin kuuluva pehmytkorallilaji. Kuten muut Sarcophyton-suvun lajit, sieninahkakoralli muistuttaa ulkonäöltään sientä. Se on yksi sukunsa laajimmalle levinneistä lajeista. Sitä tavataan Punaisestamerestä, Indopasifiselta merialueelta ja Etelä-Afrikan ympäriltä.
Pyyntilonkerot sulkeutuneina.
Shanklinin rautatieasema

Shanklinin rautatieasema on rautatieasema Shanklinissa Wightsaarella. Se on Rydeen kulkevan Island Linen pääteasema. Asemalle liikennöi Island Line Trains.
Asemaa käytti 275 076 matkustajaa kaudella 2017–2018.
Sienipainike

Hätäkytkimenä käytetty sienipainike.
Piirroskuva sienipainikkeesta.
Sienipainike on usein turvakytkimenä käytetty virran katkaiseva tai muun toiminnon suorittava laite.
Painike muistuttaa sientä, josta se saa nimensäkin. Painikkeen yläosa ("lakki") on usein muovista valmistettu ja metallista alaosaa ("vartta") isompi. Lakkia painettaessa virta katkeaa tai muu toiminto suoritetaan. Varren sisällä saattaa olla jousi, joka palauttaa lakin ennalleen heti painalluksen jälkeen. Toisissa malleissa taas on lukollinen kytkin, ja joissakin lakki palautuu sitä kiertämällä - myös jousen avulla. Lakissa saattaa olla myös LED-valo, joka palaa virran kulkiessa painikkeen läpi.
Mikäli laitetta käytetään turvakytkimenä, sen on oltava vikaturvallinen.
Sahel (Burkina Faso)

| Sahel |
| --- | --- |
 Sahelin maisemaa.
 Sijainti
Valtio:  Burkina Faso
Hallinto:  
 – hallinnollinen keskus:  Dori
Pinta-ala:  36 166 km²
Väkiluku (2006):  968 442
Sahel on hallinnollinen alue (ransk. région) Burkina Fason pohjoisosassa. Sen pinta-ala on 36 166 neliökilometriä. Alueella on 968 442 asukasta (vuonna 2006, väestönlaskenta).
Maantiede ja ilmasto

Sahelin alue muodostaa 13,2 % Burkina Fason pinta-alasta. Se rajoittuu etelässä Estin, Centre-Nordin ja Nordin alueisiin, pohjoisessa Maliin  ja koillisessa Nigeriin.
Alueen pinnanmuodostusta leimaavat dyynit, laaksot ja mäet. Jokia ovat Béli, Gorouol, Feildégassé eli Goudébo, Sirba, Yali ja Faga. Kasvillisuus on etupäässä aroa ja savannia. Hyötykaivannaisiin kuuluvat kulta, rauta, mangaani ja kalkkikivi.
Seutu kuuluu Sahelin ja Sudanin ilmastovyöhykkeisiin. Vuotuinen sademäärää on 400–600 millimetriä. Sadekausi jatkuu vaihtelevasti kesä-heinäkuusta syys-lokakuuhun. Kuiva kausi kestää yhdeksästä kymmeneen kuukautta. Lämpötila vaihtelee kymmenen ja yli 43 asteen välillä.
Hallinnollinen jako ja väestö

Vuonna 2001 perustettuun alueeseen kuuluu neljä provinssia: Séno, Soum, Oudalan ja Yagha. Ne käsittävät yhteensä 26 departementtia, neljä kaupunki- ja 22 maalaiskuntaa ja 556 kylää. Hallinnollinen keskus on Dori.
Alueella asuu 6,9 % Burkina Fason väestöstä. Asukastiheys 26,8 henkeä neliökilometrillä on maan alhaisin. Asukkaista 44 % on fulbeja, 10,6 % kurumboja, 10,3 % songhaita, 10,1 % gurmia, 10,1 % moseja ja 7,1 % tuaregeja. Yleisimmät kielet ovat fulani (56,1 %), tamašek (13,3 %) ja moore (12,7 %). Vallitseva uskonto on islam (96,4 %). Lisäksi on animisteja (1,7 %), katolisia (0,7 %) ja protestantteja (0,5 %).
Talous

Seudun pääelinkeinot ovat karjanhoito ja maanviljely. Kotieläimiä ovat naudat, lampaat, vuohet, kamelit, hevoset, aasit, siat ja siipikarja. Tärkeimmät viljelyskasvit ovat hirssi, durra, maissi, riisi ja vihannekset. Myytäväksi kasvatetaan vähän seesamia ja maapähkinää. Lisäksi hyödynnetään metsiä sekä harjoitetaan metsästystä, käsityöammatteja ja kaupankäyntiä. Teollisuutta alueella ei ole juuri lainkaan. Kultaa kaivetaan perinteisin menetelmin. Matkailu on vähäistä.
Shirejoki

| Shirejoki |
| --- | --- |
 Shirejokea sen alajuoksulla Nsanjessa.
Alkulähde:  Njassajärvi
Laskupaikka:  Sambesi
Maat:   Malawi  Mosambik
Pituus:  400 km
Shire eli Chire on noin 400 kilometriä pitkä joki Itä-Afrikassa. Se alkaa Malawin puolelta Njassajärvestä, kulkee Mosambikin keskiosien halki ja yhtyy Sambesiin. Jokilaakso on osa Itä-Afrikan hautavajoamaa.
Shirejoen Kapachiran koskiin rakennettu pato Chikwawan lähellä.
Yläjuoksulla Liwondessa on pato, jota käytetään etenkin joen alavirran säännöstelyyn ja tulvasuojeluun. Alempana Malopen kylän ja Chikwawan kaupungin välisellä 80 kilometrin matkalla joki laskee yli 380 metriä useissa peräkkäisissä koskissa ja putouksissa. Blantyren luoteispuolella Nkulan ja Tedzanin koskiosuudet on padottu vesivoimaa varten. Chikwawan jälkeen joki virtaa rauhallisesti soistuvassa ympäristössä, joka on osa Mosambikin tasankoa.
Myös Chikwawan yläpuolisiin Kapichiran koskiin on rakennettu pato voimalaitoksineen. Uusia voimalaitoksia oli myös suunnitteilla.
Aiheesta muualla

Kuvia tai muita tiedostoja aiheesta Shirejoki Wikimedia Commonsissa
Santenay (Côte-d’Or)

| Santenay |
| --- | --- |
 Santenayn kirkko
 vaakuna
 Santenay
 Koordinaatit: 46°54′49″N, 4°41′53″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  10,4 km²
Väkiluku (2018):  893 
 – Väestötiheys:  86 as./km²
Kunnan numero:  21582
 
 Kunnan kotisivut 
Infobox OKVirheellinen NIMI-arvo: 
Santenay on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 19 kilometriä Beaunen kaupungista lounaaseen.
Kunnan alueella oleva linna Château de Santenay on rakennettu 1300-luvulla. Linna tunnetaan myös nimellä Château Philippe le Hardi silloisen omistajansa Filip II:n mukaan. Samalla paikalla sijaitsi 300-luvulla castrum. Linnassa on näyttävät lasitetut kattotiilet. Linna ja sen 95 hehtaarin laajuiset viinitarhat ovat yksi Burgundin suurimmista.  Kunnan maamerkki on 1800-luvun alussa rakennettu tuulimylly Santenayn etelänpuoleisilla viinitarhoilla.
Viinintuotanto

Kunta sijaitsee Côte de Beaunen viinintuotantoalueella, ja siellä tuotetut viinit saavat käyttää Santenay (AOC) laatumerkintää. Santenay on eteläisin päätepiste 60 kilometriä pitkälle Route des Grands Crus -viinitielle.
Château de Santenay
Tuulimylly
Aiheesta muualla

Kuvia tai muita tiedostoja aiheesta Santenay (Côte-d’Or) Wikimedia Commonsissa
Pimeyden valtakunta

| Pimeyden valtakunta |
| --- | --- |
Pelaajia:  2 -6
Ikäsuositus:  8+
Pelin kesto:  30 -100 min
Monimutkaisuus:  keskitasoa
Strategisuus:  keskitasoa
Satunnaisuus:  korkea
 BoardGameGeek 
Pimeyden valtakunta (engl. Key to the Kingdom) on Paul Bennettin suunnittelema, vuonna 1990 julkaistu lautapeli.
Pelissä pelaajat pyrkivät kahdeksan varustuksen voimin löytämään Kultaisen avaimen muiden aarteiden joukosta seikkaillessaan ympäri valtakuntaa. Avain ja aarteet on kätketty salaperäisiin linnoihin ja mystisiin rakennuksiin. Löydettyään avaimen pelaajan täytyy yrittää paeta sen ja yhden aarteen kanssa lähtöpaikkaan. Lähtöpaikka on ainoa ulospääsy Pimeyden valtakunnasta.
Pelin sisältö

Kaksiosainen muuttuva pelilauta
1 arpakuutio (8-puolinen)
1 musta Paholaiskuningas
2 mustaa pyörrerengasta
6 mustaa neliönmuotoista siltapalaa
6 taikakorttia
6 aarrekorttia (Kultainen avain, Kultamalja, Taikasormus, Kunnian kruunu, Kultamiekka ja Kobra, joka täytyy viedä Käärmekuoppaan ennen valtakunnasta poistumista)
6 aarrekoteloa
6 pelinappulaa (seikkailijaa)
30 hirviökorttia
48 varustekorttia (6 kirvestä, kilpeä, miekkaa, ruokapussia, soihtua, koukkua, köyttä ja verkkoa)
Säännöt > Ennen peliä

Ennen pelin alkua pelaajat päättävät, haluavatko he pelata lyhyen vai pitkän peliversion.
Lyhyessä versiossa avaimella on salaperäisiä taikavoimia. Heti kun avaimen haltija heittää 8 ja hänellä on yksi tavallinen aarre mukanaan, avain siirtää haltijan ja hänen valitsemansa pelaajan lähtöalueelle. Nuo pelaajat voittavat pelin (hyvä vaihtoehto, jos mukana on pienempiä pelaajia)
Pitkässä versiossa avaimen taikavoimat eivät esiinny, vaan pelaaja joutuu taistelemaan avaimen ja yhden aarteen kanssa valtakunnasta ulos voittaakseen pelin.
Säännöt > Pelin kulku

Pelaajat heittävät vuorollaan noppaa (8 puolinen) ja siirtävät Paholaiskuninkaan heitettyä numeroa vastaavaan ruutuun. Sitten siirtyy pelaajan seikkailija (harmaa, punainen, ruskea, sininen, vihreä ja violetti) mihin suuntaan tahansa haluaa sinisestä aloitusruudusta. Sitten vasemman puoleinen jatkaa ja niin edelleen. Pelaajat saavat jakaa ruudun (jos toisella on aarre, ruutun saapunut saa varastaa toisen aarteen ja heittää noppaa ja paeta). Nopan luku täytyy käyttää kokonaan, paitsi valkoisen tikarin, mustan tikarin ja Paholaiskuninkaan estäessä kulkua.